El Tradicionàrius celebra 25 anys tornant als orígens.
Buscaven una programació especial per fer encara més gran la 25a edició del Tradicionàrius a les Terres de l'Ebre que tindrà lloc el proper 25 d'agost a l'Hort de Cruells de Roquetes. El resultat, asseguren, és un cartell molt potent que torna als orígens tant a nivell de qualitat musical com de grups convidats. El primer plat d'aquesta edició serà l'actuació de 'Quico el Célio, el noi i el mut de Ferreries' amb la Banda de Música de la Lira de Roquetes on celebraran la trobada dels 25 anys dels Quicos amb el Tradicionàrius. El concert continuarà amb Miquel Gil i Pep Gimeno Botifarra que presentaran 'Nus', un concert diferent on conviden a despullar cançons i a mostrar els nusos d'implicació entre els dos cantadors valencians. El Tradicionaràrius també comptarà amb l'actuació de Kepa Junkera que donarà universalitat a l'acordió diatònic i a la música d'arrel juntament amb Sorginak. El festival acabarà amb un canvi d'escenari i amb rumba catalana de la mà de la Banda del riu i Dj Mussol. Volen un fi de festa recollir i entranyable per ser recordat.